**Kanepi alevikus Kooli tn 21 kinnistu detailplaneeringu koostamise**

**leping nr**

*Kanepis XXX kuupäev /kuupäev vastavalt digiallkirjastamise kuupäevale/*

**Kanepi Vallavalitsus** (edaspidi *omavalitsus*), mida esindab põhimääruse alusel vallavanem Mikk Järv ja **\_\_\_\_\_\_** (edaspidi *koostaja*), mida esindab \_\_\_\_\_\_\_, edaspidi eraldi nimetatud *pool* ning koos ja ühiselt nimetatud *pooled* sõlmisid käesoleva detailplaneeringu koostamise ja kulude kandmise lepingu (edaspidi *leping*) järgnevas:

1. **Lepingu objekt ja eesmärk**
	1. Käesolev leping on sõlmitud Kanepi Vallavalitsuse *kuupäev*. a korraldusega nr xxx Kanepi alevikus Kooli tn 21 kinnistule tankla rajamise detailplaneeringu (edaspidi *detailplaneering*) koostamiseks.
	2. Detailplaneeringu koostamise tellib ja koostamist korraldab ning detailplaneeringu koostamise kulud kannab omavalitsus, detailplaneeringu koostab koostaja.
	3. Planeeringuala suurus on ligikaudu 2098 m². Detailplaneeringu eesmärgiks on tankla rajamiseks ehitusõiguse andmine, parandada kinnistusisest liikluskorraldust, juurdepääsutee, liikluskorralduse, haljastuse põhimõtete ja keskkonnatingimuste ning tehnovõrkude ja -rajatiste võimaliku asukoha määramine.
	4. Lepingu eesmärk on määrata kindlaks detailplaneeringu koostamise tingimused ning poolte õigused ja kohustused.
	5. Leping sõlmitakse riigihanke "*Nimetus*" tulemuste alusel.
2. **Lepingu täitmise tähtajad**
	1. Detailplaneering peab olema esitatud vastuvõtmiseks hiljemalt ühe aasta jooksul alates detailplaneeringu koostamise lepingu sõlmimisest ning kehtestamiseks hiljemalt kahe aasta jooksul alates detailplaneeringu algatamisest (Kanepi Vallavalitsuse korraldus nr 244, 01.07.2025).
3. **Poolte avaldused ja kinnitused**
	1. Pooled kinnitavad, et on lepinguga põhjalikult tutvunud ning lepingu sõlmimisega ei riku nad ühtegi enda suhtes kehtiva õigusakti ega sisedokumendi sätet ega varem sõlmitud lepingutega endale võetud kohustust.
	2. Pooled avaldavad ja kinnitavad, et nende esindajate volitused on kehtivad ning puuduvad asjaolud, mis piiraksid või välistaksid poolte õigust sõlmida ja täita käesolevat lepingut.
	3. Pooled on teadlikud, et detailplaneeringu võib koostada geograafia, arhitektuuri või maastikuarhitektuuri eriala magistritasemele vastava kõrgharidusega või vastutava spetsialisti taseme kutsetunnistusega isik või isik, kellele on antud ruumilise keskkonna planeerija kutse (tase 7) (*planeerija*).
	4. Pooled on teadlikud, et detailplaneeringu koostamise käigus tuleb teha koostööd Vabariigi Valitsuse 17.12.2015. a määruse nr 133 "Planeeringute koostamisel koostöö tegemise kord ja planeeringute kooskõlastamise alused" § 3-s loetletud isikutega.
	5. Pooled on teadlikud, et detailplaneeringu koostamisse tuleb kaasata isikud, kelle õigusi võib planeering puudutada ja isikud, kes on avaldanud soovi olla kaasatud. Detailplaneeringu koostamisse võib kaasata isiku, kelle huve planeering võib puudutada.
	6. Pooled on teadlikud, et detailplaneering tuleb koostada vastavalt riigihalduse ministri 17.10.2019. a määruses nr 50 „Planeeringu vormistamisele ja ülesehitusele esitatavad nõuded“ sätestatule.
	7. Pooled on teadlikud, et detailplaneeringu koostamise võib lõpetada kui koostamise käigus ilmnevad asjaolud, mis välistavad planeeringu elluviimise tulevikus.
4. **Poolte õigused ja kohustused**
	1. **Omavalitsusel on õigus:**
		1. keelduda detailplaneeringu vastu võtmisest, kui koostaja ei ole täitnud lepinguga võetud kohustusi või esitatud detailplaneering on ilmselgelt ebaprofessionaalselt koostatud, vastuolus lähtematerjalidega või avalike huvide ja väärtustega.
	2. **Omavalitsus kohustub:**
		1. andma koostajale tasuta üle detailplaneeringu koostamiseks vajaliku informatsiooni;
		2. tegema detailplaneeringu koostamise käigus vajalikud menetlustoimingud arvestusega, et detailplaneeringu menetlus oleks lõpuni viidud hiljemalt üheksa kuu jooksul lepingu sõlmimisest;
		3. andma informatsiooni planeeringu menetluse käigust;
		4. tasuma koostajale detailplaneeringu koostamisega seotud kulud järgnevalt:
			1. 60% tööde maksumusest, so \_\_.- eurot (millele lisandub käibemaks \_\_ eurot, kokku \_\_ eurot) pärast planeeringu eelnõu esitamist kooskõlastamiseks ja arvamuse küsimiseks;
			2. 30% tööde maksumusest, so \_\_\_.- eurot (millele lisandub käibemaks \_\_ eurot, kokku \_\_ eurot) pärast detailplaneeringu vastuvõtmise otsuse tegemist;
			3. 10% tööde maksumusest, so \_\_\_.- eurot (millele lisandub käibemaks \_\_\_ eurot, kokku \_\_eurot) pärast detailplaneeringu esitamist kehtestamiseks.
	3. **Koostajal on õigus:**
		1. saada detailplaneeringu koostamiseks vajalikku omavalitsuse käsutuses olevat informatsiooni ja vajalikke materjale;
		2. saada detailplaneeringu koostamise eest tasu vastavalt lepingu punktis 3.2.4. sätestatule.
	4. **Koostaja kohustub:**
		1. koostama planeeringulahenduse vastavalt detailplaneeringu koostamise eesmärgile ja lähteseisukohtadele, arvestades sealjuures kehtivaid õigusakte, planeeringuid, arengukavasid, strateegiaid, standardeid jm asjassepuutuvaid dokumente ja omavalitsuse ettepanekuid;
		2. teavitama omavalitsust asjaoludest, mis takistavad detailplaneeringu koostamist mõistliku aja jooksul;
		3. edastama detailplaneeringu omavalitsusele vastavalt detailplaneeringu lähteseisukohtades määratud mahule ja ajakavalele;
		4. nõustama omavalitsust esitatud arvamustele ja ettepanekutele vastuste koostamisel;
		5. koondama kokku planeeringu koostamisega seotud dokumendid ja vormistama need vastavalt detailplaneeringu lähteseisukohadele;
		6. esitama omavalitsusele kõik tellitud uuringud, ekspertarvamused ja muud planeeringu koostamisega seotud dokumendid elektrooniliselt;
		7. viima detailplaneeringusse sisse vajalikud muudatused. Vajalikud muudatused määrab omavalitsus arvestades sh avaliku arutelu tulemusi. Koostaja võib keelduda detailplaneeringusse muudatuste tegemisest, kui need on vastuolus kehtiva seadusandluse, normatiivdokumentide, poolte vahel varem protokollitud kokkulepete või kutse-eetikaga. Keeldumist tuleb põhjendada kirjalikult;
		8. andma omavalitsusele tööde käigust aru esimesel nõudmisel ning võimaldama omavalitsusel igal ajal teostada kontrolli ja järelevalvet tehtavate tööde mahu ja kvaliteedi vastavuse üle;
		9. kõrvaldama detailplaneeringu menetlemise käigus omavalitsusega kokkulepitud tähtajaks puudused, millised on tekkinud ja avastatud detailplaneeringu tööde osas selle menetlemise käigus;
		10. säilitama detailplaneeringu koostamise käigus kogutud andmed ja materjalid kuni nende andmete/materjalide omavalitsusele üleandmiseni;
		11. tagama detailplaneeringu avaliku väljapaneku ja avaliku arutelu toimumise ajal vajalike õigusaktide kohaste illustreerivate materjalide ja kogu koostaja käsutuses oleva detailplaneeringut puudutava informatsiooni esitlemise;
		12. viima detailplaneeringu lahenduse kehtestatud nõuetega vastavusse, kui detailplaneeringu lahendus või detailplaneeringu koostamise ja vormistamise nõuded muutuvad detailplaneeringu koostamise käigus;
		13. teatama viivitamatult omavalitsusele kirjalikult, kui on alust arvata, et lepingu täitmisel esitatud andmed, dokumendid või instruktsioonid võivad tuua kaasa patendi-, litsentsi- või autoriõiguste rikkumise.
5. **Detailplaneeringu üleandmine ja vastuvõtmine**
	1. Koostaja annab detailplaneeringu omavalitsusele üle ja omavalitsus on kohustatud selle menetlusse võtma, kui detailplaneering on koostatud kooskõlas lepingus ja detailplaneeringu lähteseisukohtades nimetatud nõuetega.
	2. Detailplaneeringu menetluse, avaliku väljapaneku ja avaliku arutelu tulemuste alusel vajalike paranduste ja täienduste tegemiseks tagastatakse detailplaneering koostajale. Omavalitsus määrab paranduste tegemiseks piisava tähtaja.
	3. Omavalitsusel on õigus keelduda detailplaneeringut vastu võtmast, kui selles esineb olulisi puudusi. Keeldumine peab olema motiveeritud ja esitatud kirjalikus vormis. Puuduste kõrvaldamiseks annab omavalitsus piisava tähtaja.
6. **Teated**
	1. Kõik pooltevahelised teated seoses lepingu täitmisega esitatakse kirjalikult lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud.
	2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.
	3. Poolte esindajad lepingu täitmisega seotud küsimustes on:
		1. omavalitsus – arendusspetsialist Aivi Saag, +372 57849700, e-post aivi.saag@kanepi.ee;
		2. koostaja – \_\_\_\_\_, tel +372 \_\_\_\_\_\_\_, e-post \_\_\_\_\_\_.
	4. Lepingus sätestatud kontaktandmete muutustest kohustub pool teavitama teisi pooli viivitamatult.
7. **Poolte vastutus**
	1. Lepinguga võetud kohustuste täitmata jätmise või mittenõuetekohase täitmise eest vastutavad pooled lepingus ja Eesti Vabariigi õigusaktidega ettenähtud korras ja ulatuses.
	2. Kohustuse rikkumine on põhjendatud, kui pool rikkus kohustust vääramatu jõu tõttu. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.
	3. Juhul kui Koostaja ületab lepingu punktis 2.1 sätestatud tööde teostamise tähtaega, on omavalitsusel õigus nõuda viivist iga täitmisega viivitatud päeva eest 0,5%lepingu maksumusest.
	4. Muude lepinguliste kohustuste rikkumise korral on koostajal kohustus tasuda omavalitsuse nõudmisel leppetrahvi kuni 10% lepingu maksumusest.
	5. Leppetrahvi tasumine ei vabasta poolt lepingus sätestatud kohustuste täitmisest. Lisaks leppetrahvile on omavalitsusel õigus nõuda Koostajalt täiendavalt ka Koostaja poolt omavalitsusele lepingu mittenõuetekohasest täitmisest tekkinud kahjude hüvitamist.
	6. Kui lepingu rikkumisega on tekitatud kahju teisele poolele või kolmandatele isikutele, on kahju kohustatud hüvitama selle tekitanud pool.
8. **Lepingu kehtivus**
	1. Leping jõustub allkirjastamisest ja kehtib kuni lepingujärgsete kohustuste täitmiseni.
9. **Lepingu muutmine ja lõpetamine**
	1. Lepingu muutmine toimub poolte kokkuleppel ja vormistatakse kirjalikult ning jõustub allkirjastamisel.
	2. Omavalitsus võib lepingu ühepoolselt üles öelda lepingu olulise rikkumise korral koostaja poolt, teatades sellest koostajat vähemalt neliteist päeva ette. Oluliseks rikkumiseks loevad pooled lepinguga võetud kohustuste täitmata jätmist, ilmselgelt ebaprofessionaalselt koostatud detailplaneeringu esitamist, lähtematerjalidega vastuolus oleva detailplaneeringu esitamist jms.
	3. Omavalitsusele võib lepingu ühepoolselt üles öelda, kui tunnistatakse kehtetuks detailplaneeringu algatamise või vastuvõtmise otsus, kui otsustatakse detailplaneeringu koostamine lõpetada või kui see on vajalik avalike huvide või väärtuste kaitseks.
10. **Lõppsätted**
	1. Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.
	2. Lepingust tulenevad vaidlused lahendatakse poolte kokkuleppel, kui see osutub võimatuks, lahendatakse vaidlused kohtus.
	3. Leping on sõlmitud digitaalselt.
11. **Poolte andmed ja allkirjad**

**Omavalitsus Koostaja**

/allkirjastatud digitaalselt/ /allkirjastatud digitaalselt/

Mikk Järv \_\_\_\_

Vallavanem \_\_\_\_

Kanepi Vallavalitsus \_\_\_\_

Turu põik 1 \_\_\_\_

Kanepi alevik \_\_\_\_

tel 797 6319 tel +372 \_\_\_

e-post vald@kanepi.ee e-post \_\_\_